శ్రీఆంజనేయం

శ్రీఆంజనేయం  2004 జూలై 24 విడుదలైన సోషియో ఫాంటసీ తెలుగు చిత్రం. కృష్ణ వంశీ దర్శకత్వంలో నితిన్, ఛార్మి కౌర్ అర్జున్ సర్జా, రమ్యకృష్ణ నటించిన ఈ చిత్రానికి సంగీతం మణిశర్మ అందించగా కృష్ణ వంశీ ఈ చిత్రాన్ని నిర్మించారు.
కథ
రామాపురం అనే గ్రామంలో ఒక సివిల్ ఇంజనీరు (ప్రకాష్ రాజ్) సీతమ్మ తల్లి డ్యాం అనే ఆనకట్టను కట్టడానికి ప్రభుత్వం నియమిస్తుంది. ప్రాంతీయంగా ప్రాబల్యం ఉన్న ఓ రాజకీయ నాయకుడు బ్రహ్మం (పిల్ల ప్రసాద్) దాన్ని అడ్డుకుంటాడు. ఆ ఇంజనీరు బెదిరింపులకు లొంగకపోవడంతో బ్రహ్మం అతన్ని, అతని భార్యను చంపిస్తాడు. వారిద్దరి కొడుకు అంజి (నితిన్) అనాథ అవుతాడు. అతన్ని ఆ ఊరి రామాలయ పూజారి (చంద్రమోహన్) తో పాటు మిగతా గ్రామస్తులు అతన్ని పెంచి పెద్ద జేస్తారు. అంజి చిన్నప్పటి నుంచి ఆంజనేయుడికి వీరభక్తుడు.

బ్రహ్మానికి ఆ ఊర్లో 100 ఏళ్ళ పురాతనమైన గుడి అడుగున గ్రానైటు శిలలు ఉన్నాయని తెలిసి ఆ గుడిని కూల్చేసి వేరే దగ్గర కొత్త దేవాలయం నిర్మించాలని చూస్తుంటాడు. అంజి దాన్ని అడ్డుకోవాలని ప్రయత్నిస్తాడు కానీ బ్రహ్మం దగ్గరున్న గూండాలను చూసి భయపడుతుంటాడు. ఒక రోజు ఆంజనేయ స్వామి (అర్జున్) మారు వేషంలో అంజి కర్తవ్యాన్ని గురించి చెప్పడానికి వస్తాడు. అతన్ని అప్పటి దాకా ఆగిపోయిన సీతమ్మ తల్లి డ్యాం ను మళ్ళీ ప్రారంభించేలా అతన్ని ప్రోత్సహిస్తాడు. ఈ ప్రయత్నంలో బ్రహ్మం మనుషులు అతన్ని అనేకరకాలుగా అడ్డుకుంటూ ఉంటారు. వారందరినీ ఎదుర్కొని అంజి తన కర్తవ్యాన్ని ఎలా నెరవేర్చాడన్నది మిగతా కథ.

నటవర్గం

 ఆంజనేయుడిగా అర్జున్ సర్జా
 అంజిగా నితిన్
 చార్మి
 గుడి పూజారిగా చంద్రమోహన్
 జోగి నాయుడు
 ఎల్బీ శ్రీరాం
 అల్లరి సుభాషిణి
 బలిరెడ్డి పృథ్వీరాజ్

సంగీతం

మణిశర్మ స్వరపరచిన ఈ సినిమా పాటలు మారుతి మ్యూజిక్ కంపెనీ ద్వారా విడుదలయ్యాయి.

 మూలాలు 

బయటి లంకెలు
 యూట్యూబులో శ్రీ ఆంజనేయం సినిమా

వర్గం:2004 తెలుగు సినిమాలు
వర్గం:తెలుగు భక్తి చిత్రాలు
వర్గం:కృష్ణవంశీ దర్శకత్వం వహించిన చిత్రాలు
వర్గం:నితిన్ నటించిన చిత్రాలు
వర్గం:మణిశర్మ సంగీతం అందించిన సినిమాలు
వర్గం:అర్జున్ నటించిన చిత్రాలు
వర్గం:చంద్రమోహన్ నటించిన సినిమాలు
వర్గం:ఎల్. బి. శ్రీరాం నటించిన చిత్రాలు
వర్గం:ప్రకాష్ రాజ్ నటించిన చిత్రాలు
వర్గం:రమ్యకృష్ణ నటించిన చిత్రాలు